Vi besøgte producenten Contratto i Caneli, som ligger 20 km væk. Det kan anbefales. Super spændende producent af sparkling wine.
Acqui Terme er en hyggelig lille by med gode restauranter og butikker. Hele området er præget af vingårde, små kringlede veje, og smukt Piemonte landskab.
Vores forventninger om et lille og hyggeligt hotel, hvor vi kunne komme helt ned i tempo blev mere end indfriet.
Hotellet og værelserne er hyggeligt indrettet, der er rent og pænt og både værtsparret (Andrea & Guido), deres familie og ansatte er søde og hjælpsomme.
I det hele taget var restauranten god. Lækker mad både til frokost og aften. I nogle tilfælde var personalet lidt i tvivl om, hvad køkkenet kunne levere, den pågældende aften, men det synes vi egentlig var noget af charmen ved stedet - at det hele ikke bare var 100 % strømlinet.
Selve byen Acqui Terme var også rigtig hyggelig - smalle gader, hyggelige pladser med masser af caféer og restauranter. Der er også gode muligheder for lidt shopping af tøj, sko osv. Og rigtig dejligt, at det er lokale butikker i stedet for de store kædebutikker, som man møder i mange større byer.
Vi var helt enige om, at både hotellet, byen og hele området svarede fuldstændig til beskrivelsen på In-Italias hjemmeside.